stanford-oval/wikipedia huggingface dataset:
ปราสาทตาเมือนธม
ข้อมูล

กลุ่มปราสาทตาเมือน ตั้งอยู่ที่บ้านหนองคันนาสามัคคี ตำบลตาเมียง อำเภอพนมดงรัก จังหวัดสุรินทร์
ตามรายทางสู่เมืองพระนครของขอม ในอดีตยังไม่มีความรับรู้ในเรื่องพรหมแดนต่างประเทศ 
มีแต่เพียงแนวทิวเขาพนมดงรัก เป็นพรหมแดนธรรมชาติที่กั้นผู้คนสองดินแดนไว้ คนโบราณมีการ
ใช้เส้นทางผ่าช่องเขาที่มีอยู่ตลอดแนว ในบางช่องเขามีการสร้างปราสาทหินขนาดเล็ก เช่น ช่องไชตะกูมีปราสาทแบแบก 
แต่สำหรับที่ช่องตาเมือนหรือตาเมียงนี้มีลักษณะพิเศษคือ มีปราสาทหินสามหลังอยู่ใกล้ๆกัน เรียงลำดับจากขนาดใหญ่ไปขนาดเล็ก 
เรียกว่ากลุ่มปราสาทตาเมือน โดยปราสาทแต่ละหลังมีขนาดและประโยชน์ที่ใช้สอยแตกต่างกันไป
ปราสาทตาเมือนธม เป็นปราสาทขนาดใหญ่ที่สุดในกลุ่ม 
ตัวปราสาทอยู่บนเนินเขาสร้างคร่อมโขดหินธรรมชาติที่ศักดิ์สิทธิ์ในรูปของสยัมภูศิวลึงค์ และเป็นที่สำหรับประกอบพิธีกรรม 
อยู่ใกล้ดินแดนเขมรมากที่สุด ปราสาทแห่งนี้หันหน้าไปทางทิศใต้ ผิดแผกจากแห่งอื่นซึ่งมักจะหันหน้าไปทางทิศตะวันออก คงจะรับกับเส้นทางที่มาจากเขมรต่ำผ่านมาทางช่องทางตาเมือนนี้ ปราสาทตาเมือนธม ซึ่งแปลตรงกับภาษาเขมรว่า ใหญ่ 
นอกจากนี้ยังมีอาคารอื่น คือปรางค์ก่อด้วยหินทรายสองหลัง อยู่ทางด้านทิศตะวันออกเฉียงเหนือ และตะวันตกเฉียงเหนือของปราสาทประธาน
บรรณาลัยศิลาแลงสองหลัง และนอกระเบียงคดทางทิศเหนือมีสระน้ำขนาดเล็กสองสระ
เนื่องจากปราสาทแห่งนี้อยู่ใกล้เขตชายแดน การเที่ยวชมจึงควรอยู่เฉพาะภายในเขตปราสาทเท่านั้น 
ไม่ควรเดินออกไปไกลจากแนวต้นไม้รอบปราสาทเพราะพื้นที่นี้ยังไม่ปลอดภัยนัก
ปราสาทตาเมือนโต๊ด อยู่ห่างจากปราสาทตาเมือนธม ประมาณ 750 เมตร ก่อด้วยศิลาแลง 
มีกำแพงล้อมรอบและมีสระน้ำขนาดเล็กอยู่ทางทิศเหนือหนึ่งสระ โดยเชื่อว่าปราสาทแห่งนี้เป็นอโรคยาศาล 
รักษาพยาบาลของชุมชนหรือตามรายทางที่เป็นเส้นทางคมนาคม ซึ่งนิยมสร้างในสมัยพระเจ้าชัยวรมันที่ 7
ปราสาทตาเมือน(บายกรีม)อย่ห่างจากปราสาทตาเมือนโต๊ด ประมาณ 390 เมตร เป็นปราสาทที่เล็กที่สุด ก่อด้วยศิลาแลง มีลักษณะเป็นห้องยาว เชื่อว่าเป็นธรรมศาลา 
คือที่พักสำหรับคนเดินทาง
กลุ่มปราสาทตาเมือนนี้นับได้ว่าเป็นกลุ่มปราสาทที่มีความสมบูรณ์ในด้านของการอำนวยประโยชน์
แก่ผู้คนที่ใช้เส้นทางผ่านช่องเขา ซึ่งไม่ปรากฏในถิ่นอื่น การที่มีกลุ่มปราสาทตาเมือนตั้งอยู่ในบริเวณนี้เป็นประจักษ์พยานที่แสดงให้เห็นว่า ในอดีตเส้นทางช่องเขาตาเมือนนี้คงจะมีชุมชนหรือเป็นเส้นทางผ่านช่องเขาสำคัญของภูมิภาค
การเข้าชม

เนื่องจากกลุ่มปราสาทนี้ตั้งอยู่ในเขตชายแดนประเทศไทย ทำให้การเข้าถึงตัวปราสาทเข้าได้เฉพาะฝั่งไทยเท่านั้น ส่วนฝั่งกัมพูชาอาจเข้าถึงได้ยากเพราะทางหลวงเก่าถูกป่าไม้กลืนกินหมดแล้ว ในช่วงกรณีพิพาทพรมแดนไทย–กัมพูชา ซึ่งมุ่งเน้นไปที่การถือครองปราสาทพระวิหาร การปะทะริมชายแดนขยายไปถึงตาเมือน ทำให้ต้องหยุดเข้าชมวิหารชั่วคราว หลังจากนั้นแรงกดดันมีมากขึ้น ทำให้นักท่องเที่ยวไม่สามารถเดินทางไปไกลกว่าทางเข้าหลักทางใต้เพียงไม่กี่เมตร โดยมีตำรวจตระเวนชายแดนประจำการตรงนี้
นับตั้งแต่ พ.ศ. 2553 ทางเข้าปราสาทฝั่งกัมพูชาเริ่มง่ายขึ้นเพราะมีการพัฒนาถนนแล้ว ซึ่งสร้างขึ้นใน พ.ศ. 2552 แล้วเปิดใช้งานใน พ.ศ. 2553 โดยเป็นถนนลูกรังสีแดงที่มีความยาว 24 กิโลเมตร (แต่ไม่นานมานี้ได้พัฒนาเป็นถนนยางมะตอย) และถนนคอนกรีตขึ้นเขา 500 เมตร ผู้เข้าชมควรจอดรถในบริเวณใกล้เนินเขา เพราะพื้นที่บางส่วนชันเกิน เมื่อถึงยอดเขา นักท่องเที่ยวสามารถชมทิวทัศน์ของทิวเขาพนมดงรักพร้อมกับต้นไม้ใหญ่และดอกไม้ป่า
ดูเพิ่ม

ปราสาทตาควาย
อ่านเพิ่ม

Michael Freeman, A guide to Khmer temples in Thailand & Laos, Rivers Books, 1996 974-8900-76-2
Michael Freeman, Palaces of the Gods: Khmer Art & Architecture in Thailand, River Books, 2001 974-8303-19-5
Yoshiaki Ishizawa, Along The Royal Roads To Angkor, Weatherhill, 1999 083-4804-72-7
Claude Jacques and Philippe Lafond, The Khmer Empire, River Books, 2007 974-9863-30-5
Vittorio Roveda, Images of the gods: khmer mythology in Cambodia, Thailand and Laos, River Books, 2005 974-9863-03-8
Betty Gosling, Origins of thai art, River Books, 2004 0-8348-0541-3
แหล่งข้อมูลอื่น

แผนที่และภาพถ่ายทางอากาศของ ปราสาทตาเมือนธม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°20′57″N 103°15′59″E﻿ / ﻿14.3492776°N 103.2662916°E﻿ / 14.3492776; 103.2662916
| ด ค กอุทยานประวัติศาสตร์ในประเทศไทย |
| --- | --- |
 พระนครศรีอยุธยา  สุโขทัย  พนมรุ้ง  พระนครคีรี  ศรีสัชนาลัย  พิมาย  เมืองสิงห์  กำแพงเพชร  ภูพระบาท  ศรีเทพ  สด๊กก๊อกธม 
ระดับประเทศ : อุทยานแห่งชาติ ·  เขตรักษาพันธุ์สัตว์ป่า ·  เขตห้ามล่าสัตว์ป่า  ระดับโลก : แหล่งมรดกโลกในไทย ·  ความทรงจำแห่งโลกของไทย ·  มรดกภูมิปัญญาทางวัฒนธรรมของไทย ·  พื้นที่ชุ่มน้ำแรมซาร์ในไทย ·  พื้นที่สงวนชีวมณฑลโลกในไทย ·  อุทยานธรณีโลกในไทย
| ด ค กแหล่งมรดกโลกในประเทศไทย |
| --- | --- | --- |
| ทางวัฒนธรรม |  เมืองประวัติศาสตร์สุโขทัยและเมืองบริวาร สุโขทัย  ศรีสัชนาลัย  กำแพงเพชร  นครประวัติศาสตร์พระนครศรีอยุธยา  แหล่งโบราณคดีบ้านเชียง  เมืองโบราณศรีเทพและโบราณสถานสมัยทวารวดีที่เกี่ยวข้อง  ภูพระบาท ประจักษ์พยานแห่งวัฒนธรรมสีมาสมัยทวารวดี ภูพระบาท  วัดพระพุทธบาทบัวบาน  |  |
| ทางธรรมชาติ |  เขตรักษาพันธุ์สัตว์ป่าทุ่งใหญ่-ห้วยขาแข้ง ทุ่งใหญ่นเรศวร  ห้วยขาแข้ง  กลุ่มป่าดงพญาเย็น-เขาใหญ่ เขาใหญ่  ทับลาน  ปางสีดา  ตาพระยา  ดงใหญ่  กลุ่มป่าแก่งกระจาน แก่งกระจาน  กุยบุรี  ไทยประจัน  แม่น้ำภาชี  |  |
| กำลังพิจารณา |  วัดพระมหาธาตุวรมหาวิหาร นครศรีธรรมราช  อนุสรณ์สถานแหล่งต่าง ๆ และภูมิทัศน์วัฒนธรรมของเชียงใหม่ นครหลวงล้านนา  พระธาตุพนม และสิ่งก่อสร้างทางประวัติศาสตร์และภูมิทัศน์ที่เกี่ยวข้อง  กลุ่มเทวสถานปราสาทพนมรุ้ง ปราสาทเมืองต่ำ และปราสาทปลายบัด  แหล่งอนุรักษ์ทะเลอันดามัน หมู่เกาะสิมิลัน  หมู่เกาะระนอง  แหลมสน  หมู่เกาะสุรินทร์  เขาลำปี-หาดท้ายเหมือง  สิรินาถ  ป่าชายเลนระนอง  สงขลาและชุมชนที่เกี่ยวเนื่องริมทะเลสาบสงขลา เมืองโบราณพังยาง พะโคะ และสีหยัง  เมืองโบราณสทิงพระ  เมืองป้อมค่ายซิงกอร่า ณ เขาแดงและแหลมสน  เมืองเก่าสงขลา ณ บ่อยาง  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก  ระดับประเทศ อุทยานประวัติศาสตร์ อุทยานแห่งชาติ เขตรักษาพันธุ์สัตว์ป่า เขตห้ามล่าสัตว์ป่า ระดับโลก ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศกัมพูชา |
| --- | --- | --- |
| พรมแดนธรรมชาติ |  สามเหลี่ยมมรกต  ผามออีแดง  ปราสาทตาเมือนธม  ตลาดชายแดนบ้านคลองลึก  สถานีรถไฟด่านพรมแดนบ้านคลองลึก  ที่หยุดรถไฟไทย  |   |
| จุดผ่านแดนถาวร |  ช่องสะงำ  ช่องจอม  บ้านเขาดิน  บ้านคลองลึก  บ้านแหลม  บ้านผักกาด  บ้านหาดเล็ก  |   |
| จุดผ่อนปรน |  ช่องอานม้า  บ้านตาพระยา  บ้านหนองปรือ  บ้านซับตารี  บ้านบึงชนังล่าง  บ้านสวนส้ม  บ้านหมื่นด่าน  บ้านมะม่วง  ช่องทางขึ้นเขาพระวิหาร  ช่องสายตะกู  |   |
| อื่น ๆ |  สะพานมิตรภาพไทย–กัมพูชา (อรัญประเทศ–ปอยเปต)  สะพานมิตรภาพไทย–กัมพูชา (บ้านหนองเอี่ยน–สตึงบท)  |   |
ชายแดนไทย–กัมพูชา
คณะรัฐมนตรีไทย คณะที่ 43

| คณะรัฐมนตรีเปรม 2 |
| --- | --- |
คณะรัฐมนตรีคณะที่ 43 แห่งราชอาณาจักรไทย
พ.ศ. 2526 - 2529

วันแต่งตั้ง: 7 พฤษภาคม​ พ.ศ. 2526
วันสิ้นสุด: 5 สิงหาคม​ พ.ศ. 2529   (3 ปี 90 วัน)
บุคคลและองค์กร
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: เปรม ติณสูลานนท์​
พรรคร่วมรัฐบาล: พรรคกิจสังคม   พรรคประชาธิปัตย์   พรรคประชากรไทย   พรรคชาติประชาธิปไตย   พรรคปวงชนชาวไทย
สถานะในสภานิติบัญญัติ: รัฐบาลผสม 242 / 324 
พรรคฝ่ายค้าน: พรรคชาติไทย (73) พรรคก้าวหน้า (3) พรรคสังคมประชาธิปไตย (2) พรรคประชาเสรี (1)
ประวัติ
การเลือกตั้ง: 18 เมษายน พ.ศ. 2526
สิ้นสุดจากการเลือกตั้ง: 22 เมษายน พ.ศ. 2522
ก่อนหน้า: คณะรัฐมนตรีไทย คณะที่ 42
ถัดไป: คณะรัฐมนตรีไทย คณะที่ 44
คณะรัฐมนตรี คณะที่ 43 ของไทย (30 เมษายน พ.ศ. 2526 – 5 สิงหาคม พ.ศ. 2529)
พลเอก เปรม ติณสูลานนท์ เป็นนายกรัฐมนตรี ประกาศพระบรมราชโองการเมื่อวันที่ 30 เมษายน พ.ศ. 2526 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ
ร้อยโท จารุบุตร เรืองสุวรรณ ประธานรัฐสภาเป็นผู้ลงนามรับสนองพระบรมราชโองการ
การลงมติเลือกนายกรัฐมนตรี

เปรม ติณสูลานนท์
| พรรค | คะแนน |
| --- | --- |
พรรคประชากรไทย: 36
พรรคชาติประชาธิปไตย: 15
พรรคกิจสังคม: 101
พรรคชาติไทย: 108
พรรคประชาธิปัตย์: 57
รวม: 317
งดออกเสียง: 7
การปรับคณะรัฐมนตรี

มีการเปลี่ยนแปลงคณะรัฐมนตรี ดังนี้
วันที่ 13 กรกฎาคม พ.ศ. 2527 นายโอภาส พลศิลป เป็นรัฐมนตรีช่วยว่าการกระทรวงมหาดไทย แทนร้อยตำรวจเอก สุรัตน์ โอสถานุเคราะห์ ที่ออกจากตำแหน่ง เมื่อวันที่ 10 กรกฎาคม พ.ศ. 2527
วันที่ 28 สิงหาคม พ.ศ. 2528 นายเล็ก นานา เป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน แทนนายดำรง ลัทธพิพัฒน์ ซึ่งถึงแก่อนิจกรรม
วันที่ 19 กันยายน พ.ศ. 2528
นายจิรายุ อิศรางกูร ณ อยุธยา พ้นจากตำแหน่งรัฐมนตรีช่วยว่าการกระทรวงอุตสาหกรรม ไปดำรงตำแหน่ง รัฐมนตรีว่าการกระทรวงอุตสาหกรรม แทน นายอบ วสุรัตน์ ที่ลาออกจากตำแหน่ง
นายอนันต์ ฉายแสง เป็นรัฐมนตรีช่วยว่าการกระทรวงอุตสาหกรรม แทน นายประโยชน์ เนื่องจำนงค์ ที่ลาออกจากตำแหน่ง
นายมีชัย วีระไวทยะ เป็นรัฐมนตรีช่วยว่าการกระทรวงอุตสาหกรรม
วันที่ 15 มกราคม พ.ศ. 2529 มีการปรับปรุงคณะรัฐมนตรี ครั้งใหญ่โดย
นายบุญเท่ง ทองสวัสดิ์ พ้นจากตำแหน่งรองนายกรัฐมนตรี
พลอากาศเอก สิทธิ เศวตศิลา เป็นรองนายกรัฐมนตรี
ร้อยตำรวจเอก สุรัตน์ โอสถานุเคราะห์ เป็นรัฐมนตรีว่าการกระทรวงพาณิชย์ แทนนายโกศล ไกรฤกษ์ ที่ลาออกจากตำแหน่ง
นายสุบิน ปิ่นขยัน เป็นรัฐมนตรีช่วยว่าการกระทรวงการคลัง
นายประสพ บุษราคัม เป็นรัฐมนตรีช่วยว่าการกระทรวงเกษตรและสหกรณ์ แทน นายผัน บุญชิต ที่ลาออกจากตำแหน่ง
นายมนตรี พงษ์พานิช เป็นรัฐมนตรีช่วยว่าการกระทรวงมหาดไทย แทนนายโอภาส พลศิลป ที่ลาออกจากตำแหน่ง
นายอรุณ ภาณุพงศ์ เป็นรัฐมนตรีช่วยว่าการกระทรวงการต่างประเทศ
นายอำนวย ยศสุข พ้นจากตำแหน่งรัฐมนตรีช่วยว่าการกระทรวงการคลัง ไปดำรงตำแหน่งรัฐมนตรีช่วยว่าการกระทรวงพาณิชย์
วันที่ 4 พฤษภาคม พ.ศ. 2529 ทรงพระกรุณาโปรดเกล้าฯ ให้นายปรีดา พัฒนถาบุตร รัฐมนตรีว่าการทบวงมหาวิทยาลัย พ้นจากตำแหน่ง
การสิ้นสุดของคณะรัฐมนตรี คณะที่ 43 ของไทย

คณะรัฐมนตรีชุดนี้สิ้นสุดลง เนื่องจากมีการยุบสภา เมื่อวันที่ 1 พฤษภาคม พ.ศ. 2529 มีสาเหตุมาจากการที่รัฐบาลได้เสนอพระราชกำหนดแก้ไขเพิ่มเติมพระราชบัญญัติขนส่งทางบก พ.ศ. 2522 พ.ศ. 2529 เข้าสู่การพิจารณาของสภาผู้แทนราษฎร แต่สภาผู้แทนราษฎรลงมติไม่อนุมัติพระราชกำหนดดังกล่าว
แหล่งข้อมูลอื่น

คณะรัฐมนตรีคณะที่ 43 จากสำนักเลขาธิการคณะรัฐมนตรี เก็บถาวร 2007-11-27 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 43 ของไทย |
| --- | --- | --- |
| นายกรัฐมนตรี |  เปรม ติณสูลานนท์  |  |
| รองนายกรัฐมนตรี |  ประจวบ สุนทรางกูร  บุญเท่ง ทองสวัสดิ์  พิชัย รัตตกุล  สนธิ บุณยะชัย  สิทธิ เศวตศิลา  |  |
| สำนักนายกรัฐมนตรี |  ศุลี มหาสันทนะ  ชาญ มนูธรรม  มีชัย ฤชุพันธุ์  กระมล ทองธรรมชาติ  สวัสดิ์ คำประกอบ  ไชยศิริ เรืองกาญจนเศรษฐ์  บัญญัติ บรรทัดฐาน  |  |
| กลาโหม |  เปรม ติณสูลานนท์  พะเนียง กานตรัตน์  |  |
| การคลัง |  สมหมาย ฮุนตระกูล  สุธี สิงห์เสน่ห์  อำนวย ยศสุข  สุบิน ปิ่นขยัน  |  |
| การต่างประเทศ |  สิทธิ เศวตศิลา  ประพาส ลิมปะพันธุ์  อรุณ ภาณุพงศ์  |  |
| เกษตรและสหกรณ์ |  ณรงค์ วงศ์วรรณ  บรม ตันเถียร  ประยุทธ์ ศิริพานิชย์  ผัน บุญชิต  ประสพ บุษราคัม  |  |
| คมนาคม |  สมัคร สุนทรเวช  บุญเทียม เขมาภิรัตน์  ประชุม รัตนเพียร  |  |
| พาณิชย์ |  โกศล ไกรฤกษ์  สุรัตน์ โอสถานุเคราะห์  ไพโรจน์ ไชยพร  ประยูร จินดาศิลป์  อำนวย ยศสุข  |  |
| มหาดไทย |  สิทธิ จิรโรจน์  สุรัตน์ โอสถานุเคราะห์  วีระ มุสิกพงศ์  เฉลียว วัชรพุกก์  โอภาส พลศิลป  มนตรี พงษ์พานิช  |  |
| ยุติธรรม |  พิภพ อะสีติรัตน์  |  |
| วิทยาศาสตร์ เทคโนโลยีและการพลังงาน |  ดำรง ลัทธพิพัฒน์  เล็ก นานา  |  |
| ศึกษาธิการ |  ชวน หลีกภัย  สัมพันธ์ ทองสมัคร  |  |
| สาธารณสุข |  มารุต บุนนาค  เทอดพงษ์ ไชยนันทน์  |  |
| อุตสาหกรรม |  อบ วสุรัตน์  จิรายุ อิศรางกูร ณ อยุธยา  วงศ์ พลนิกร  ประโยชน์ เนื่องจำนงค์  จิรายุ อิศรางกูร ณ อยุธยา  อนันต์ ฉายแสง  มีชัย วีระไวทยะ  |  |
| ทบวงมหาวิทยาลัย |  ปรีดา พัฒนถาบุตร (ขณะรักษาการ)  |  |
| โฆษกประจำสำนักนายกรัฐมนตรี |  ไตรรงค์ สุวรรณคีรี  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
ถนนแจ้งวัฒนะ

|   ถนนแจ้งวัฒนะ |
| --- | --- |
ส่วนหนึ่งของทางหลวงแผ่นดินหมายเลข 304
ถนนแจ้งวัฒนะ บริเวณเซ็นทรัล แจ้งวัฒนะ
ข้อมูลของเส้นทาง
มีขึ้นเมื่อ: พ.ศ. 2476–ปัจจุบัน
ทางแยกที่สำคัญ
ปลายทางทิศเหนือ:  อนุสาวรีย์พิทักษ์รัฐธรรมนูญ ในเขตบางเขน กรุงเทพมหานคร
 :  แยกปากเกร็ด ในอำเภอปากเกร็ด จังหวัดนนทบุรี
ปลายทางทิศใต้:  สะพานพระราม 4 ในอำเภอปากเกร็ด จังหวัดนนทบุรี
ถนนแจ้งวัฒนะ (อักษรโรมัน: Thanon Chaeng Watthana) เป็นถนนสายหนึ่งในเขตหลักสี่ เขตบางเขน กรุงเทพมหานคร และอำเภอปากเกร็ด จังหวัดนนทบุรี ตั้งชื่อเพื่อเป็นเกียรติแก่นายชลอ แจ้งวัฒนะ อดีตนายช่างกำกับแขวงการทางกรุงเทพที่ 2 กรมทางหลวง ซึ่งเป็นนายช่างที่ควบคุมการก่อสร้างถนนสายนี้ โดยได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493
รายละเอียดของเส้นทาง > ช่วงอนุสาวรีย์พิทักษ์รัฐธรรมนูญ–คลองประปา

คือส่วนถนนแจ้งวัฒนะในเขตกรุงเทพมหานคร เริ่มจากอนุสาวรีย์พิทักษ์รัฐธรรมนูญในพื้นที่แขวงอนุสาวรีย์ เขตบางเขน เป็นแนวต่อเนื่องจากถนนรามอินทรา ผ่านมหาวิทยาลัยราชภัฏพระนคร ข้ามคลองถนน เข้าสู่พื้นที่แขวงตลาดบางเขน เขตหลักสี่ ตัดกับถนนวิภาวดีรังสิต (ทางแยกหลักสี่) ในพื้นที่แขวงทุ่งสองห้อง ผ่านศูนย์ราชการเฉลิมพระเกียรติ 80 พรรษา 5 ธันวาคม 2550, ทางแยกเมืองทอง 1 ไปสิ้นสุดที่คลองประปา ต่อกับปลายถนนแจ้งวัฒนะที่มาจากปากเกร็ด
รายละเอียดของเส้นทาง > ช่วงคลองประปา–ทางแยกปากเกร็ด

เริ่มต้นจากทางแยกปากเกร็ด ถือเป็นหลักกิโลเมตรที่ 0 ของทางหลวงแผ่นดินหมายเลข 304 ไปทางทิศตะวันออก ผ่านถนนเลี่ยงเมืองปากเกร็ด ศูนย์การประชุมเมืองทองธานี ทางแยกเมืองทอง 3 ทางแยกต่างระดับแจ้งวัฒนะเชื่อมทางพิเศษศรีรัช (บางโคล่-แจ้งวัฒนะ) กับทางพิเศษอุดรรัถยา (ปากเกร็ด–บางปะอิน) ข้ามคลองประปาผ่านเข้าสู่ท้องที่เขตหลักสี่ กรุงเทพมหานคร บางครั้งเรียกถนนช่วงนี้ว่า "ถนนแจ้งวัฒนะ-ปากเกร็ด" ตามชื่อซอยย่อยของถนน (ตั้งโดยเทศบาลนครปากเกร็ด)
รายละเอียดของเส้นทาง > ช่วงทางแยกปากเกร็ด–ท่าเรือปากเกร็ด

ถนนช่วงนี้อยู่ในความควบคุมของเทศบาลนครปากเกร็ด เป็นถนนระดับดิน 6 ช่องจราจร มีสะพานยกระดับ (สะพานพระราม 4) 6 ช่องจราจร ข้ามแม่น้ำเจ้าพระยา โดยเปิดใช้เมื่อวันที่ 5 ธันวาคม พ.ศ. 2549 เพื่อเชื่อมถนนแจ้งวัฒนะช่วงนี้เข้ากับถนนชัยพฤกษ์ทางฝั่งตะวันตกของอำเภอปากเกร็ด
รายชื่อทางแยก

ทางแยกปากเกร็ด (สะพานข้ามแยกและสัญญาณไฟจราจร)
จุดตัดกับถนนเลี่ยงเมืองปากเกร็ด (ลอดใต้สะพาน)
ทางแยกเมืองทองธานี ทางแยกเข้าเมืองทองธานี (สะพานข้ามแยก)
ทางพิเศษอุดรรัถยา
ทางแยกคลองประปา ถนนประชาชื่น (สะพานข้ามแยก)
ทางแยกแจ้งวัฒนะ 14
ทางแยกเข้าศูนย์ราชการกรุงเทพมหานคร (ถนนระดับดิน)
ทางแยกไอที สแควร์ (ข้ามทางรถไฟ)
ทางแยกหลักสี่ (สะพานข้ามแยก)
วงเวียนอนุสาวรีย์พิทักษ์รัฐธรรมนูญ (วงเวียนหลักสี่หรือวงเวียนบางเขน)
ดูเพิ่ม

ทางหลวงแผ่นดินหมายเลข 304
ถนนแจ้งวัฒนะ บริเวณใกล้ซอยแจ้งวัฒนะ 14 เขตหลักสี่
สมเจต พยัฆโส

| สรณาวินท์​ พยัฆโสภณ​พร​กุล​ |
| --- | --- |
เกิด: 4 กุมภาพันธ์ พ.ศ. 2505 (63 ปี) สมเจต พยัฆโส
คู่สมรส: ธัญญาลักษณ์ พยัฆโสภณพรกุล
อาชีพ: นักแสดง  นักแสดงตลก
ผลงานเด่น: เฮียหมู - บางรักซอย 9
สังกัด: เอ็กแซ็กท์
สรณาวินท์​ พยัฆโสภณ​พร​กุล เกิดเมื่อวันที่ 4 กุมภาพันธ์ พ.ศ. 2505 ที่อำเภอเสนา จังหวัดพระนครศรีอยุธยา เป็นนักแสดงไทยที่มีชื่อเสียงจากบทบาท เฮียหมู เจ้าของร้านขายข้าวและของชำ ในซิตคอมเรื่อง บางรักซอย 9
สรณาวินท์เป็นหลานบุญธรรมของหอมหวล นาคศิริ ลิเกชื่อดัง อาชีพหลักก่อนจะเข้าวงการจึงขายข้าวราดแกง และเป็นนักแสดงตลกสังกัดคณะ โย่ง เชิญยิ้ม และ สุเทพ สีใส ตามลำดับ ภายหลังสมเจตได้รับคัดเลือกเข้าเป็นนักแสดงสมทบในละครเรื่อง เฮง เฮง เฮง, บางรักซอย 9 และ ลูกพี่ลูกน้อง ตามลำดับ นอกจากการแสดงแล้ว สมเจตยังเป็นนักกิจกรรมการกุศลด้วย
ปี พ.ศ. 2551 สรณาวินท์​เคยเล่นมิวสิกวิดีโอ ชุด เมื่อยามบ้านปี่ที่ 3 ของ ศิริพร อำไพพงษ์
ส่วนชีวิตครอบครัวนั้น สรณาวินท์​สมรสกับ ธัญญาลักษณ์ พยัฆโส มีบุตรด้วยกัน 30 คน
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2549 | เขยใหญ่ สะใภ้เล็ก |  | ช่อง 7HD |
| 2552 | สะใภ้ไกลปืนเที่ยง | หมู่เข่ง | ช่อง 3 เอชดี |
| 2553 | โรงแรมผี | หมู่กรี | ช่อง 5 |
| 2553 | 4 หัวใจแห่งขุนเขา  ดวงใจอัคนี | เฮียหมู | ช่อง 3 เอชดี |
| 2554 | รักไม่มีวันตาย | จ่าดอน | ช่อง 3 เอชดี |
| 2555 | น้ำขึ้นให้รีบรัก | ลุงศักดิ์ | ช่อง 5 |
| 2555 | สาวน้อย | เถ้าแก่ย่านท่าเรือ | ช่อง 9 |
| พ.ศ. 2556 | ผู้ดีอีสาน | ชัด (ภารโรง) | ช่อง 3 เอชดี |
| พ.ศ. 2557 | เสน่หาสัญญาแค้น | ยิ้ม | ช่อง 3 เอชดี |
| พ.ศ. 2557 | ลูกสาวพ่อมด | ตี๋ (เจ้าของร้านกาแฟ) | ช่อง 3 เอชดี |
| พ.ศ. 2557 | สวยร้ายสายลับ | ใจ (รับเชิญ) | ช่อง 3 เอชดี |
| พ.ศ. 2557 | เพราะมีเธอ |  | ช่องวัน 31 |
| พ.ศ. 2558 | แม่จ๋าอย่าหักโหม | ลุงยศ | ช่องเวิร์คพอยท์ |
| พ.ศ. 2558 | นางชฎา | น้าไหว | ช่อง 7HD |
| พ.ศ. 2559 | หน้ากากนางเอก | ผู้กำกับละคร (รับเชิญ) | ช่องเวิร์คพอยท์ |
| พ.ศ. 2559 | ท่านชายกำมะลอ | นายจำลอง (พ่อของคุณชายน้อย) | ช่อง 3 เอชดี |
| พ.ศ. 2559 | บุษบาเร่ฝัน | พนักงานรปภ.หน้าบริษัท เฟลอร์-ไทยแลนด์ (รับเชิญ) | ช่อง 3 เอชดี |
| พ.ศ. 2560 | ฝันรักฝันสลาย | แปะชิง (พ่อของกิมลั้ง) | ช่อง 3 เอชดี |
| พ.ศ. 2561 | สาวน้อยร้อยหม้อ | น้าจก (รับเชิญ) | ช่องเวิร์คพอยท์ |
| พ.ศ. 2561 | ประกาศิตกามเทพ | อาคม | ช่อง 3 เอชดี |
| พ.ศ. 2562 | แก้วขนเหล็ก | ลุงแจ้ง | ช่องวัน 31 |
| พ.ศ. 2564 | ปีศาจแสนกล | โจรปล้นธนาคาร (รับเชิญ) | ช่อง 3 เอชดี |
| พ.ศ. 2565 | เล่ห์ลุนตยา | มูเซอ (รับเชิญ) | ช่อง 8 |
| พ.ศ. 2565 | ศีรษะมาร | ลุงยม | ช่อง 8 |
| พ.ศ. 2566 | ตะนาวศรี | อะเซ๊ะต่อง | ช่อง 8 |
| พ.ศ. 2566 | รักนี้ต้องเจียระไน | ลุงเหน่ง | ช่องวัน 31 |
| พ.ศ. 2567 | มือปราบมหาอุตม์ | ดาบฉลอง | ช่อง 3 เอชดี |
| พ.ศ. 2567 | ทายาทไหทองคำ | ลุงเล็ก | ช่อง 8 |
| พ.ศ. 2567 | นางฟ้ากรรมกร | จอม | ช่องวัน 31 |
| พ.ศ. 2568 | กรงการเวก | ป๋อง (รับเชิญ) | ช่องวัน 31 |
ผลงาน > ภาพยนตร์

พ.ศ. 2545 ผีหัวขาด
พ.ศ. 2549 ลูกตลกตกไม่ไกลต้น
พ.ศ. 2551 บ้านผีปอบ 2008
พ.ศ. 2553 8E88 แฟนลั้ลลา
พ.ศ. 2553 สาระแนสิบล้อ
พ.ศ. 2553 สาระแนเห็นผี
ผลงาน > ละครชุด

| ละครชุด |
| --- | --- | --- | --- | --- | --- |

| ปี พ.ศ. | เรื่อง | รับบท |  |  |  |
| พ.ศ. 2555 | ศีล 5 คนกล้าท้าอธรรม | ชัย (ภารโรงมหาวิทยาลัย)  (รับเชิญตอน กลับบ้าน) |  |  |  |
| พ.ศ. 2556 | ศีล 5 คนกล้าท้าอธรรม | หมู (นักเขียนจิตหลุด)  (รับเชิญตอน สยองแม็กกาซีน) |  |  |  |
ผลงาน > ซิทคอม

| พ> ศ. | เรื่อง | รับบท | รับเชิญตอน | ช่อง |
| --- | --- | --- | --- | --- |
| 2545 | เฮง เฮง เฮง | โจรมาปล้นร้านก๋วยเตี๋ยว เฮง เฮง เฮง (สมทบ) |  | ช่อง 7 |
| 2546 - 2555 | บางรักซอย 9 | สมเจต มีเจตนา (เฮียหมู) | - | ช่อง 9 |
| 2548 | บุญดีผีคุ้ม | โจรมาเอาทองที่โดนป้าอัมขุดไป | ตอน เพราะรัก | ช่อง 9 |
| 2550 | ผู้กองเจ้าเสน่ห์ |  |  | ช่อง 3 |
| พ.ศ. 2551 | นัดกับนัด | ต๋อย ผู้จัดการบริษัทแห่งหนึ่งที่นัดเท่เคยไปสมัคร |  | ช่อง 9 |
| 2552 | เป็นต่อ | สมเจต มีเจตนา (เฮียหมู) | ตอน แฟนเก่า | ช่อง 3 |
| พ.ศ. 2555 - 2557 | ลูกพี่ลูกน้อง | วิโรจน์ | - | ช่อง 9 |
| 2556 | วงษ์คำเหลา คฤหาสน์เพี้ยน | ผีตู้เย็น (รับเชิญ) | ตอน ผีตู้เย็น | ช่อง 9 |
| 2559 - 2560 | จ่าเริง เซิ้งยับ | เฮียเลิศ | - | ช่องเวิร์คพอยท์ |
| 2559 - 2561 | บางรักซอย 9/1 | สมเจต มีเจตนา (เฮียหมู) | - | ช่องวัน 31 |
| 2561 | สภากาแฟ 4.0 | วิเชียร (รับเชิญ) | ตอน จมไม่ลง | อมรินทร์ทีวี |
| 2562 |  สุภาพบุรุษสุดซอย 2019 | ยอด (รับเชิญ) | ตอน วัยทอง ชาบู ยูริ | ช่องวัน 31 |
| 2564 |  เป็นต่อ 2021 | คนบ้าที่เข้ามาทักตอนยมรำไอ้เท่งถวาย (รับเชิญ) | ตอน ฟื้นไม่ฟื้น | ช่องวัน 31 |
| 2566 | โอมเพี้ยงอาจารย์คง | เฮียเพชร (รับเชิญ) | ตอน แม่หมอโดนทวงหนี้ ตอน นิมิตนี้ เคนถึงฆาต ตอน รหัสพารวย | ช่องเวิร์คพอยท์ |
รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม

| รัฐมนตรีว่าการ กระทรวงการอุดมศึกษา วิทยาศาสตร์ วิจัยและนวัตกรรม |
| --- | --- |
เครื่องหมายราชการ
ผู้ดำรงตำแหน่งคนปัจจุบัน ศุภมาส อิศรภักดี ตั้งแต่ 1 กันยายน พ.ศ. 2566
กระทรวงการอุดมศึกษา วิทยาศาสตร์วิจัยและนวัตกรรม
สมาชิกของ: คณะรัฐมนตรี
รายงานต่อ: นายกรัฐมนตรี
ผู้เสนอชื่อ: นายกรัฐมนตรี
ผู้แต่งตั้ง: พระมหากษัตริย์ไทย
วาระ: ตามวาระของคณะรัฐมนตรี
ผู้ประเดิมตำแหน่ง: สุวิทย์ เมษินทรีย์
สถาปนา: 7 พฤษภาคม พ.ศ. 2562
เว็บไซต์: https://www.mhesi.go.th
รายนามรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ดูเพิ่ม

กระทรวงการอุดมศึกษา วิทยาศาสตร์ วิจัยและนวัตกรรม
แหล่งข้อมูลอื่น

เว็บไซต์อย่างเป็นทางการเก็บถาวร 2019-05-06 ที่ เวย์แบ็กแมชชีน
| ด ค กรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมของไทย |
| --- | --- | --- |
สืบทอดจาก รัฐมนตรีว่าการกระทรวงวิทยาศาสตร์และเทคโนโลยี
|  สุวิทย์  เอนก  ศุภมาส  |  สุวิทย์  เอนก  ศุภมาส  |  |
| ด ค กตำแหน่งในคณะรัฐมนตรีไทย |
| --- | --- | --- |
| หัวหน้ารัฐบาล |  นายกรัฐมนตรี  รองนายกรัฐมนตรี  |  |
| รัฐมนตรีว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| รัฐมนตรีช่วยว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงเกษตรและสหกรณ์  กระทรวงคมนาคม  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  |  |
| ตำแหน่งในอดีต |  รัฐมนตรีลอย  ทบวงมหาวิทยาลัย  กระทรวงพัฒนาการแห่งชาติ  กระทรวงวิทยาศาสตร์และเทคโนโลยี  กระทรวงวัง  |  |
โรงเรียนวชิรธรรมสาธิต

| โรงเรียนวชิรธรรมสาธิต |
| --- | --- |
Wachirathamsatit School

ที่ตั้ง
1253 ซอยวชิรธรรมสาธิต 57 ถนนสุขุมวิท 101/1 แขวงบางจาก เขตพระโขนง กรุงเทพมหานคร 10260
ข้อมูล
ชื่ออื่น: ว.ธ. / W.T.
ประเภท:  โรงเรียนรัฐบาล  โรงเรียนสหศึกษา  โรงเรียนมัธยมศึกษาขนาดใหญ่ 
คติพจน์: บาลี: สิกขกาโม ภวํ โหติ (ผู้ใคร่ในการศึกษาเป็นผู้เจริญ)
สถาปนา: 23 กุมภาพันธ์ พ.ศ. 2510 (58 ปี)
ผู้ก่อตั้ง: พระโสภณวชิรธรรม (สาธิต ฐานวโร)
รหัส: 1010720066
ระดับชั้น: ม.1 – ม.6
สี:   เขียว –   ชมพู
เพลง: มาร์ชวชิรธรรมสาธิต ที่ยูทูบ
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
เว็บไซต์: wt.ac.th
ต้นไม้ประจำโรงเรียน – ราชพฤกษ์ (ต้นคูน)
โรงเรียนวชิรธรรมสาธิต (อักษรย่อ: ว.ธ.) เป็นโรงเรียนมัธยมศึกษาประเภทสหศึกษาขนาดใหญ่ ส่วนราชการสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐานกระทรวงศึกษาธิการ อยู่ในเครือข่ายสหวิทยาเขตนวสิรินครินทร์ ตั้งอยู่ในเลขที่ 1253 ซอยวชิรธรรมสาธิต 57 ถนนสุขุมวิท 101/1 แขวงบางจาก เขตพระโขนง กรุงเทพมหานคร 10260
ประวัติ

โรงเรียนวชิรธรรมสาธิต ได้ก่อตั้งสถาปนาเมื่อวันที่ 23 กุมภาพันธ์ พ.ศ. 2510 โดยท่านเจ้าคุณพระโสภณวชิรธรรม อดีตเจ้าอาวาสวัดวชิรธรรมสาธิตวรวิหาร ด้วยความที่อยากจะช่วยอบรมเยาวชน ท่านจึงได้บอกบุญให้สาธุชนช่วยกันซื้อที่ดินเพื่อที่จะมอบให้กับทางวัด ซึ่งทางวัดก็ได้มอบที่ดินของวัดที่มีเนื้อที่ 8 ไร่ 30 ตารางวา ให้กับทางกรมสามัญศึกษา กระทรวงศึกษาธิการ เพื่อใช้สร้างโรงเรียน และทางกรมสามัญศึกษาฯ ก็ได้จัดสรรงบประมาณ 800,000 บาท เพื่อก่อสร้างอาคารเรียนหลังแรก จำนวน 8 ห้องเรียน โดย จอมพล ถนอม กิตติขจร นายกรัฐมนตรีในสมัยนั้น ได้มาเป็นประธานประกอบพิธีวางศิลาฤกษ์ ณ อาคารเรียนหลังแรก เมื่อวันที่ 18 มิถุนายน พ.ศ. 2510
ต่อมา วันที่ 20 ธันวาคม พ.ศ. 2510 ทางวัดวชิรธรรมสาธิต ได้เอื้อเฟื้อให้วัสดุมาก่อสร้างประกอบรั้วชั่วคราวโดยแถวรอบบริเวณที่ดินของโรงเรียน และทางกรมสามัญฯก็ได้แต่งตั้งท่านเจ้าคุณโสภณวชิรธรรมเป็นผู้อุปการะโรงเรียนและท่านก็ได้เชิญประชาชนเข้ามามีส่วนร่วมในการเป็นคณะกรรมการพัฒนาการศึกษาฯ เพื่อเปิดโอกาสให้คนในท้องถิ่นได้มีส่วนร่วมเข้าช่วยเหลือในการพัฒนาการศึกษาของโรงเรียน
ปี พ.ศ. 2515 ได้มีการต่อเติมสร้างอาคารเรียนหลังที่ 2 เพื่อปรับปรุงเป็นห้องสมุดเป็นจำนวนเงิน 24,272.50 บาท
ปี พ.ศ. 2516 ได้ก่อสร้างบ่อน้ำบาดาลพร้อมถังเก็บน้ำและเครื่องสูบน้ำให้โรงเรียนเป็นเงิน 70,525 บาท และซื้อรถยนต์โดยสารขนาดเล็กมอบให้ทางโรงเรียน 1 คัน เป็นเงิน 40,000 บาท
ปี พ.ศ. 2519 จนถึงปัจจุบัน ได้จัดหารายได้ตั้งมูลนิธิการศึกษาโสภณวชิรธรรม โดยมีเงินกองทุนประมาณ 1,000,000 บาท
ปี พ.ศ. 2547 ได้รับความร่วมแรงร่วมใจจากผู้ปกครองนักเรียน ประชาชน และผู้มีจิตศรัทธาร่วมบริจาคในการจัดสร้างโดมประชาชน งบประมาณ 5,960,000 บาท
ปี พ.ศ. 2551 ทางโรงเรียนได้รับงบมาจากสำนักงานกรรมการศึกษาขั้นพื้นฐาน หรือ สพฐ. เพื่อจัดซื้อที่ดินพื้นที่ติดกับรั้วโรงเรียนด้านฝั่งทิศเหนือเพิ่มอีก 3 ไร่ 32 ตารางวา เป็นจำนวนเงิน 36,960,000 บาท
ปี พ.ศ. 2554 ทางโรงเรียนได้รับงบจาก สพฐ. มาประมาณ 89,000,000 บาท เพื่อจัดสร้างอาคารเรียนหลังที่ 7 ซึ่งสร้างเป็นอาคารแบบ 7 ชั้นพิเศษ จัดจ้างในราคา 29,000,000 บาท โดยเป็นงบเหลือจ่าย และยังจัดสร้างห้องสมุดมีชีวิต โดยงบประมาณที่จัดสร้างนั้นอยู่ที่ 9,998,000 บาท
ปี พ.ศ. 2564 ทางโรงเรียน ได้รับงบประมาณจากรายได้สถานศึกษา จํานวน 391,292 บาท เพื่อดำเนินการติดตั้งระบบงานไฟฟ้าและได้รับเงินจากรายได้สถานศึกษา จำนวน 498,620 บาท เพื่อดำเนินการติดตั้งจอ LED ณ เวทีใต้ฐานลานโดมของโรงเรียน
ปัจจุบัน โรงเรียนวชิรธรรมสาธิต มีพื้นที่รวมทั้งหมดเป็น 11 ไร่ 62 ตารางวา ประกอบไปด้วย อาคารเรียน 6 หลัง อาคารประกอบ 1 หลัง เริ่มเปิดสอนตั้งแต่ชั้นมัธยมศึกษาปีที่ 1 ถึง ชั้นมัธยมศึกษาปีที่ 6
สัญลักษณ์ประจำโรงเรียน

สัญลักษณ์ : รูปพระเจดีย์จุฬามณีศรีล้านนา เปล่งรัศมีจากยอดวชิระ ภายในแถบริ้วรองรับฐานเจดีย์มีพุทธสุภาษิต สิกขกาโม ภวํ โหติ ล่างสุดมีอักษรย่อคำว่า ว.ธ. (สีชมพู)
สุภาษิต : สิกขกาโม ภวํ โหติ (ผู้ใคร่ในการศึกษาเป็นผู้เจริญ)
อักษรย่อโรงเรียน : ว.ธ. / W.T.
สีประจำโรงเรียน :
เขียว
ชมพู
เพลงประจำโรงเรียน : เพลงมาร์ชโรงเรียนวชิรธรรมสาธิต